Ilgʻor iqtisodiyot va pedagogik texnologiyalar
“Ilgʻor iqtisodiyot va pedagogik texnologiyalar” ilmiy elektron jurnali iqtisodiyot va pedagogika yoʻnalishdagi maqolalar va axborotlarni chop etishga ixtisoslashgan. Jurnal O‘zbekiston Respublikasi Oliy attestatsiya komissiyasi Rayosatining 2024-yil 31-iyuldagi 363/5-son qarori bilan iqtisodiyot va pedagogika sohalarida "Dissertatsiyalar asosiy ilmiy natijalarini chop etish tavsiya etilgan ilmiy nashrlar ro‘yxati”ga kiritilgan. Jurnal oʻzbek, rus va ingliz tillarida, 2 oyda bir marotaba chiqariladigan nashrdir. e-ISSN: 3060-4842 Batafsil...
УЗОҚ МУДДАТЛИ МОЛИЯВИЙ ИНВЕСТИЦИЯЛАР ҲИСОБИНИ ТАКОМИЛЛАШТИРИШ
Мазкур мақолада узоқ муддатли молиявий инвестициялар тушунчаси. Уларнинг аҳамияти ва моҳияти, узоқ муддатли молиявий инвестицияларни ҳисобга олишнинг меъёрий-ҳуқуқий асослари, бухгалтерия ҳисобида тан олиш ва баҳолаш, шунингдек, уларни киримга олиш ва ҳисобдан чиқариш тартиблари ҳамда қайта баҳолаш масалалари кенг тадқиқ этилган. Узоқ муддатли молиявий инвестициялар ҳисобини такомиллаштиришда уларни счётларда акс эттириш ҳамда халқаро стандартлар асосида такомиллаштириш юзасидан илмий таклиф ва тавсиялар берилган
Mualliflik huquqi (c) 2026 https://creativecommons.org/licenses/by/4.0
MIJOZLARGA XIZMAT KO‘RSATISHNI BOSHQARISH STRATEGIYALARI
Ushbu tadqiqot O‘zbekiston gastronomiyasida mijozlarga xizmat ko‘rsatishni boshqarish masalasini o‘rganadi. Tadqiqot Toshkent, Samarqand va Buxoroda onlayn so‘rovnoma asosida olib borildi. Respondentlarning fikrlari asosida xizmat sifati ayniqsa buyurtmaning aniqligi, narx va sifat muvozanati hamda xodimlarning muomalasi baholandi. Natijalar shuni ko‘rsatdiki, mijozlar uchun eng muhim jihatlar bu to‘g‘ri buyurtma va narxning asoslanganligi. Respondentlar xizmatni yaxshilash uchun menyularni tushunarli qilish, xizmat tezligini oshirish va xodimlarning e’tiborini kuchaytirishni taklif etdilar. An’anaviy mehmondo‘stlik qadrlansa-da, mijozlar yanada tizimli va professional yondashuvni kutmoqda. Tadqiqot xizmat ko‘rsatish nazariyalarini o‘zbek sharoitida tatbiq etishga hissa qo‘shadi va restoranlar uchun amaliy tavsiyalarni taklif etadi
mijozlarga xizmat ko‘rsatishni boshqarish
MINTAQADA SANOAT AGLOMERATSIYALARINI STRATEGIK REJALASHTIRISHNING KVADRANTLI MODELI
Mazkur maqolada mintaqada sanoat aglomeratsiyalarini strategik rejalashtirishning kvadrantli modeli ishlab chiqilgan va Qashqadaryo viloyati misolida amaliy jihatdan asoslab berilgan. Tadqiqotda hududlarning sanoat rivojlanish darajasini baholashda ulush dinamikasi va o‘sish sur’atlari asosida kvadrantli tahlil usuli qo‘llanilgan. Natijada hududlarni differensial rivojlantirish strategiyalari ishlab chiqilgan hamda sanoat aglomeratsiyalarini optimal joylashtirish bo‘yicha ilmiy-amaliy tavsiyalar berilgan
TIJORAT BANKI VALYUTA ZAHIRALARINING DIVERSIFIKATSIYA DARAJASINI OSHIRISH YO‘LLARI (O‘ZBEKISTON TIJORAT BANKLARI MISOLIDA)
Ushbu maqola O‘zbekiston tijorat banklarining valyuta zahiralarini diversifikatsiya qilish masalalarini kompleks tarzda tadqiq etishga bag‘ishlangan. 2018–2024 yillar oralig‘idagi statistik ma’lumotlar, 12 ta tijorat bankining moliyaviy hisobotlari asosida valyuta portfellarining tarkibi, xavflarni boshqarish mexanizmlari va diversifikatsiya strategiyalari tahlil qilingan. Tadqiqot natijalari shuni ko‘rsatadiki, O‘zbekiston tijorat banklarida valyuta zahiralarining 73,4 foizi AQSH dollarida jamlangan bo‘lib, bu konsentratsiya darajasi xalqaro standartlardan 2,5–3 barobar yuqori va tizimli valyuta riskini sezilarli oshiradi. Taklif etilgan “5-valyuta optimal diversifikatsiya modeli” asosida banklarning Sharp koeffitsiyentini 96 foizga oshirish, stress test sharoitida maksimal yo‘qotishlarni 6,3 foizli punktga kamaytirish hamda VaR ko‘rsatkichini 4,4 foizli punktga pasaytirish imkoniyati mavjudligi aniqlangan
MILLIY IQTISODIYOTDA TARKIBIY ISLOHOTLARNI AMALGA OSHIRISH SAMARADORLIGINI OSHIRISHNING STRATEGIK YO‘NALISHLARI
Ushbu maqolada milliy iqtisodiyotda tarkibiy islohotlarni amalga oshirish samaradorligini oshirishning strategik yo‘nalishlari o‘rganilgan. Tadqiqotda iqtisodiyotning tarkibiy jihatdan takomillashuvi, tarmoqlararo mutanosiblikni ta’minlash, innovatsion rivojlanishni jadallashtirish hamda investitsion faollikni oshirish masalalari tahlil qilingan. Shuningdek, iqtisodiyotni diversifikatsiya qilish, raqamli texnologiyalarni keng joriy etish, inson kapitalini rivojlantirish va hududlarning iqtisodiy salohiyatidan samarali foydalanish bo‘yicha ilmiy xulosalar hamda amaliy tavsiyalar ishlab chiqilgan
MAHALLIY DARAJADA SOLIQ RISKLARI VA SOLIQ NAZORAT TIZIMLARI ORQALI SOLIQ MA’MURCHILIGI METODOLOGIYASINI TAKOMILLASHTIRISH YO‘NALISHLARI
Ushbu ilmiy maqolada mahalliy darajada soliq maʼmurchiligi metodologiyasini takomillashtirishning dolzarb masalalari tahlil qilingan. Tadqiqotning asosiy maqsadi soliq risklarini tahlil qilish va zamonaviy soliq nazorati tizimlarini (raqamli texnologiyalar, transfert narxlarni shakllantirish va elektron hisobvaraq-fakturalar maʼlumotlari bazasini) integratsiyalash orqali hududlarda soliq bazasini kengaytirish va soliq majburiyatlarini bajarish samaradorligini oshirish yuzasidan ilmiy-amaliy takliflar ishlab chiqishdan iborat. Maqolada mahalliy ijro hokimiyati va soliq organlari oʻrtasidagi axborot almashinuvi mexanizmlari baholanib, soliq solishdan boʻyin tovlash xavfi yuqori boʻlgan sohalarni aniqlashda risk-tahlil modellarining roli ochib berilgan. Tadqiqot natijasida hududiy darajada soliq nazoratini raqamlashtirish va soliq risklarini barvaqt aniqlash tizimini rivojlantirish boʻyicha mualliflik metodologiyasi taklif etilgan boʻlib, u mahalliy budjet daromadlarining barqarorligini taʼminlash va yashirin iqtisodiyot ulushini kamaytirishga xizmat qiladi
SOLIQ MA’MURCHILIGI METODOLOGIYASINI TAKOMILLASHTIRISHDA ZAMONAVIY TEXNOLOGIYALARNI JORIY ETISH ISTIQBOLLARI
Barqaror iqtisodiy o‘sishga erishishda sun’iy intellekt tizimlarini qo‘llash metodologiyasi zamonaviy raqamli iqtisodiyotning ajralmas qismi hisoblanadi. Maqolada sun’iy intellekt texnologiyalarining iqtisodiy jarayonlarga ta’siri, ularni boshqaruv, ishlab chiqarish, moliyaviy va soliq tizimlarida samarali joriy etish metodologik asoslari tahlil qilingan. Shuningdek, sun’iy intellekt yordamida iqtisodiy resurslardan oqilona foydalanish, mehnat unumdorligini oshirish va raqobatbardoshlikni kuchaytirish imkoniyatlari yoritilgan. Xorijiy mamlakatlar tajribasi hamda O‘zbekiston iqtisodiyoti sharoitida SI tizimlarini tatbiq etishning afzalliklari va muammolari tahlil qilingan. Tadqiqot natijalari sun’iy intellektga asoslangan boshqaruv yondashuvlari barqaror iqtisodiy o‘sish va samaradorlikni oshirishda muhim omil ekanligini ko‘rsatadi
TEMIR YO‘L TRANSPORTI KORXONALARIDA IJTIMOIY-IQTISODIY KO‘RSATKICHLAR TAHLILI
Ushbu maqolada temir yoʻl transporti korxonalarining ijtimoiy-iqtisodiy koʻrsatkichlarini tahlil qilish masalalari yoritilgan. Tadqiqot davomida tarmoqning iqtisodiy samaradorligi, mehnat undorligi, xodimlar ijtimoiy muhofazasi va transport xizmatlari sifatining oʻzaro bogʻliqligi oʻrganilgan. Korxonalar faoliyatini barqaror rivojlantirish va iqtisodiy koʻrsatkichlarni yaxshilash boʻyicha ilmiy-amaliy tavsiyalar ishlab chiqilgan
SUN’IY INTELLEKT MEHMONXONALARGA XIZMAT KO‘RSATISH SIFATINI YAXSHILASHGA QANDAY YORDAM BERISHI MUMKIN
Sharh besh qismdan iborat bo‘lib, ularning har biri sun’iy intellektning novatorlik rolini keng tushunishga yordam beradi. Ushbu tadqiqotning maqsadi uning tez rivojlanayotgan biznes sohasida mehmonxonalar ma’murlariga jiddiy va ijodiy bo‘lishga yordam berish qobiliyatidadir. Texnikalar bo‘limi aralash strategiyalarni tadqiq qilish konfiguratsiyasini, soha mutaxassislari bilan subyektiv uchrashuvlarni va tashrif buyuruvchilarni miqdoriy o‘rganishni birlashtiradi. Bundan tashqari, sun’iy intellekt yutuqlarini amalga oshirgan mehmonxonalarning kontekstli tekshiruvlarining turar joylardagi sun’iy intellekt ilovalarini ko‘rib chiqish, ularning tashrif buyuruvchilarning bajarilishi va funksional malakasiga ta’sirini tahlil qilish, qiyinchiliklar va ochiq eshiklarni tan olish kabi maqsadlarini belgilaydi. Ushbu tadqiqotning ma’nosi uning tez rivojlanayotgan biznes sohasida mehmonxonalar ma’murlariga jiddiy va ijodiy bo‘lishga yordam berish qobiliyatidadir. Yozma audit turar joylarda qo‘llaniladigan sun’iy intellektning turli yutuqlarini, masalan, chatbotlar, oddiy yordamchilar, mexanik xizmatchilar, oldindan parvarishlash tizimlari va AI tomonidan boshqariladigan daromadlarni o‘rganadi. Unda sun’iy intellektning afzalliklari, jumladan, tashrif buyuruvchilarning yangilangan uchrashuvlari, funksional samaradorlik va daromadning oshishi haqida so‘z boradi. Shuningdek, u axborot xavfsizligi bilan bog‘liq muammolar, tizimning ishonchliligi va insoniy aloqani saqlab qolish kabi qiyinchiliklarni ko‘rib chiqadi. Texnikalar bo‘limi aralash strategiyalarni tadqiq qilish konfiguratsiyasini, soha mutaxassislari bilan sub’ektiv uchrashuvlarni va tashrif buyuruvchilarni miqdoriy o‘rganishni birlashtiradi. Bundan tashqari, sun’iy intellekt yutuqlarini amalga oshirgan mehmonxonalarning kontekstli tekshiruvlari ham mavjud. Bo‘lim a’zolarni tanlash sikli, axborot assortimenti strategiyalari va to‘liq va ishonchli tekshiruvni kafolatlash uchun qo‘llaniladigan ilmiy protseduralar haqida tushuncha beradi
SUN’IY INTELLEKTNI TAHLIL QILISH VA UNING JAMOATCHILIK BILAN ALOQALAR STRATEGIYALARIGA TA’SIRI
Sun’iy intellekt (SI) tarixi hisoblash texnologiyalarining rivojlanishi va inson tafakkurini formallashtirishning yo‘llarini izlash bilan chambarchas bog‘liq. Tadqiqotlarga XX asrning birinchi yarmida matematiklar va mantiqchilarning ishlari asos solgan bo‘lsa-da, rasmiy boshlanish nuqtasi sifatida 1956-yildagi Dartmut konferensiyasi tan olinadi, aynan shu yerda “sun’iy intellekt” atamasi birinchi marta muomalaga kiritilgan. Maqola SI rivojlanishining Alan Tyuringning ishlarini o‘z ichiga olgan dastlabki nazariy yondashuvlardan tortib, texnik cheklovlar tufayli qiziqish so‘nishi bilan yakunlangan 1960–1970-yillarning "oltin davri"gacha asosiy bosqichlarini qamrab oladi. Alohida e’tibor 1980-yillarning ekspert tizimlari va ramziy SI davriga qaratilgan bo‘lib, ular sanoatda qo‘llanilganiga qaramay, kengaytirilishida qiyinchiliklarga duch kelgan. Taqdim etilgan sharh SI ning ilmiy intizom sifatida evolyutsiyasini kuzatish imkonini beradi va turli bosqichlardagi kutilmalar, muammolar hamda yutuqlarni aks ettiradi
TURIZM SOHASIDA TARJIMA NAZARIYASINING O‘RNI
Mazkur maqolada turizm sohasida tarjima nazariyasining tutgan o‘rni va ahamiyati tahlil qilinadi. Turizm bugungi kunda mamlakatlar o‘rtasidagi madaniy, iqtisodiy va ijtimoiy aloqalarni rivojlantiruvchi muhim sohalardan biri hisoblanadi. Turistlarga xizmat ko‘rsatishda axborotni turli tillarga to‘g‘ri va mazmunan aniq tarjima qilish katta ahamiyat kasb etadi. Maqolada tarjima nazariyasining asosiy tamoyillari, jumladan ekvivalentlik, adekvatlik va pragmatik moslik tushunchalari yoritilgan. Shuningdek, gid matnlari, reklama materiallari, broshyuralar, veb-saytlar va mobil ilovalardagi tarjima jarayonining o‘ziga xos xususiyatlari ko‘rib chiqiladi. Turizm matnlarini tarjima qilishda milliy madaniyat, urf-odatlar va tarixiy merosni to‘g‘ri ifodalash zarurligi ta’kidlanadi. Tadqiqot natijalariga ko‘ra, tarjima nazariyasining amaliy qo‘llanilishi turistlar uchun qulay axborot muhiti yaratish, xalqaro sayyohlar oqimini ko‘paytirish hamda mamlakatning turistik imijini shakllantirishda muhim omil hisoblanadi
ТЕМИР ЙЎЛ ИШЛАБ ЧИҚАРИШ КОРХОНАЛАРИНИНГ РИВОЖЛАНИШ ДАРАЖАСИНИ БАҲОЛАШ УСЛУБИ
Мазкур мақолада темир йўл ишлаб чиқариш корхоналарининг ривожланиш даражасини комплекс баҳолаш услубияти ишлаб чиқилган. Тадқиқот Industry 4.0 парадигмаси, рақамли трансформация ва барқарор ривожланиш концепцияларига асосланади. Интеграл ривожланиш индекси (ИРИ) методологияси олти мезон гуруҳини ишлаб чиқариш самарадорлиги, молиявий барқарорлик, инновацион фаоллик, рақамли трансформация, кадрлар салоҳияти ва экологик барқарорликни қамраб олади. Ҳар бир гуруҳ учун квантитатив ва квалитатив кўрсаткичлар белгиланган, уларнинг вазн коэффициентлари иерархик таҳлил жараёни (АНР) ёрдамида аниқланган. Ўзбекистон темир йўл саноати мисолида апробация натижалари тақдим этилган
OʻZBEKISTON KAPITAL BOZORIDA SAMARALI QIMMATLI QOGʻOZLAR PORTFELINI SHAKLLANTIRISH VA UNING SAMARADORLIGINI BAHOLASH
Mazkur maqolada Oʻzbekiston kapital bozorida samarali qimmatli qogʻozlar portfelini shakllantirish masalalari Markowitzning oʻrtacha-dispersiya optimallashtirish modeli asosida tadqiq qilingan. Tadqiqotda 2022-yil 23-iyul - 2025-yil 14-avgust oraligʻidagi 748 kunlik kuzatuvlar boʻyicha “Toshkent” respublika fond birjasida faol oldi-sotdi qilinadigan oltita aksiyadorlik jamiyati - uchta bank (Hamkorbank, Ipoteka-bank, “Ipak yoʻli”) va uchta nobank korxona (“Oʻzbekiston metallurgiya kombinati” - Oʻztelekom, UZRTXB, CHBSK) aksiyalari asosida teng taqsimlangan, minimal dispersiyali va tangens portfellar shakllantirilgan. Portfellar samaradorligi Sharpe, Treynor koeffitsientlari, Jensen alfasi va M² koʻrsatkichlari boʻyicha baholangan hamda Monte-Karlo simulyatsiyasi yordamida 1000 ehtimoliy portfel asosida bank va nobank sektor indekslari qiyosi amalga oshirilgan. Tadqiqot natijalari bank aksiyalaridan iborat tangens portfelning eng yuqori samaradorlikka ega ekanligini (E(P) = 40,80%, σp = 4,68%, Sharpe koeffitsienti = 6,83) koʻrsatdi
KOMPANIYANING ADOLATLI QIYMATI O‘SISHINING OMILI SIFATIDA AKTIVLAR VA KAPITAL TUZILMASINI OPTIMALLASHTIRISH
Ushbu maqolada korxonaning aktivlari va kapitali tarkibiy tuzilmasini optimallashtirishga oid nazariy masalalar ko'rib chiqilib, aktivlardan foydalanish samaradorligini baholash ko‘rsatkichlari tahlil qilingan hamda so'nggi yillarda “Uzbektelecom” AK kompaniyasining aktivlari va kapitali tarkibiy tuzilmasi hamda nisbatidagi tendensiyalar ko‘rib chiqilgan. Xalqaro moliyaviy hisobotlar standartlariga muvofiq tuzilgan moliyaviy hisobotlar asosida kompaniyaning adolatli qiymatini baholash amalga oshirilib va uning adolatli qiymatini oshirish maqsadida kompaniyaning aktivi va kapitali tarkibiy tuzilmasini optimallashtirish bo‘yicha takliflar berilgan
TIJORAT BANKLARIDA INQIROZGA TA’SIR ETUVCHI OMILLAR
Maqolada tijorat banklarida inqiroz yuzaga kelishiga ta’sir etuvchi asosiy omillar ilmiy jihatdan tahlil qilinadi. Tadqiqotda bank inqirozi kredit portfeli sifati, likvidlik, kapital yetarliligi, depozitlar barqarorligi, foiz stavkasi va valyuta risklari bilan bevosita bog‘liq ekani asoslab beriladi. O‘zbekiston bank tizimi bo‘yicha 2024-2025-yillar statistik ma’lumotlari asosida muammoli kreditlar, aktivlar, depozitlar va kapital ko‘rsatkichlari tahlil qilinadi. Tahlil natijalari tijorat banklarida inqiroz xavfini baholashda alohida ko‘rsatkichlarga emas, balki kompleks risk-menejment yondashuviga tayanish zarurligini ko‘rsatadi
АСОСИЙ ВОСИТАЛАР ҲИСОБИНИНГ АМАЛДАГИ ҲОЛАТИ ВА УНИ ТАКОМИЛЛАШТИРИШ ЙЎНАЛИШЛАРИ
Бухгалтерия ҳисоби субъектлари амалиётида асосий воситаларга амортизация ҳисоблаш ва ҳисобга олиш, дастлабки тан олишда ва ундан кейинги қайта баҳолаш, ҳаққоний қийматини аниқлаш, қадрсизланишини текшириш ҳамда уларга доир ахборотларни молиявий ҳисоботда тўғри ва ишончли акс эттириш масалаларига оид муаммолар кўзга ташланмоқда. Ушбу мақолада, биз асосий воситаларнинг амортизацияси ҳисобининг амалдаги ҳолати ва уни такомиллаштириш масаласига батафсил тўхталиб, уларни такомиллаштириш бўйича таклиф ва тавсиялар бериб ўтдик
SOLIQLARNING IQTISODIY MOHIYATI VA BUDJET DAROMADLARINI SHAKLLANTIRISHDAGI O‘RNI
Mazkur maqolada soliqlarning iqtisodiy mohiyati hamda davlat budjeti daromadlarini shakllantirishdagi o‘rni tadqiq etilgan. Soliqlarning iqtisodiy mazmuni, funksiyalari va soliq munosabatlarining nazariy asoslari mahalliy hamda xorijiy olimlarning ilmiy qarashlari asosida tahlil qilingan. Shuningdek, soliqlarning budjet daromadlarini ta’minlashdagi ahamiyati, davlat va soliq to‘lovchilar manfaatlari o‘rtasidagi o‘zaro bog‘liqlik hamda soliq siyosatini takomillashtirish masalalari yoritilgan. Tadqiqot natijasida budjet daromadlari barqarorligini ta’minlash va soliq tizimi samaradorligini oshirishga qaratilgan ilmiy-amaliy takliflar ishlab chiqilgan
O‘ZBEKISTONDA TURIZM RIVOJLANISHI VA EKOLOGIK BARQARORLIK: XALQARO TURISTLAR OQIMINING CO₂ EMISSIYALARIGA TA’SIRI
Ushbu tadqiqot O‘zbekistonda xalqaro turizm, iqtisodiy o‘sish va CO₂ emissiyalari o‘rtasidagi uzoq va qisqa muddatli munosabatlarni 1991–2025 yillar davri uchun tahlil qiladi. Tadqiqotda Autoregressive Distributed Lag (ARDL) modeli qo‘llanilib, xalqaro turistlar oqimining atrof-muhit sifati va iqtisodiy rivojlanishga ta’siri baholanadi. Natijalar turizm sektorining iqtisodiy o’sishni rag‘batlantirishda muhim rol o‘ynashini ko‘rsatadi. Shu bilan birga, xalqaro turistlar sonining ortishi uzoq muddatda CO₂ emissiyalarining ko‘payishiga sabab bo‘lib, turizm faoliyatining ekologik oqibatlari mavjudligini tasdiqlaydi. Chegaraviy test (Bounds Test) natijalari o‘zgaruvchilar o‘rtasida uzoq muddatli muvozanat munosabatlari mavjudligini ko‘rsatadi. Tadqiqot O‘zbekistonda turizmni ekologik barqaror rivojlantirish, emissiyalarni kamaytirish va yashil turizm siyosatini shakllantirish bo‘yicha muhim ilmiy va amaliy tavsiyalar beradi. Natijalar iqtisodiy o‘sish va atrof-muhit muhofazasi o‘rtasida muvozanatni ta’minlash orqali turizm sektorining uzoq muddatli barqarorligini mustahkamlash zarurligini ta’kidlaydi
O’ZINI O’ZI TASHKIL ETUVCHI SAVDO TIZIMIDA ITO STOXASTIK DIFFERENSIAL TENGLAMA ORQALI INVESTITSIYA OQIMINI OPTIMALLASHTIRISH
Ushbu maqolada o‘zini o‘zi tashkil etuvchi savdo tizimida investitsiya oqimini optimallashirish masalasi tahlil qilinadi. Matematik jihatdan stoxastik hisob apparati, xususan, ITO stoxastik differensial tenglamalari qo‘llanilgan. Savdo tizimi tashqi iqtisodiy jarayonlarga moslasha oladigan o‘zini o‘zi tashkil etuvchi tuzilma sifatida modellashtirilgan. Gronwall-Bellman tenglamasi asosida investitsiyalarni optimal taqsimlash trayektoriyasini aniqlash imkonini beruvchi matematik model taklif etilgan. Olingan natijalar iqtisodiy tizimlarni prognozlash, resurslarni optimal taqsimlash va bozor strategiyalarini ishlab chiqishda muhim ahamiyat kasb etadi
OLIY TA’LIMDA DAROMADLARNI DIVERSIFIKATSIYA QILISH KOEFFITSIENTI (RDC) VA MOLIYAVIY MUSTAQILLIK: OECD NING 38 MAMLAKATI MISOLIDA QIYOSIY TAHLIL
Ushbu maqolada 38 OECD mamlakatining rasmiy ma’lumotlari asosida daromad diversifikatsiyasi koeffitsiyenti (RDC) va moliyaviy mustaqillik o‘rtasidagi bog‘liqlik empirik tahlil etildi. RDC ko‘rsatkichlari mamlakatlar bo‘yicha sezilarli farqlanishi, yuqori diversifikatsiyalashgan tizimlar 2008–2012 yillar moliyaviy inqirozini uch baravar kam zarar bilan yengib o‘tganligi isbotlangan. Xalqaro taqqoslama tahlil asosida O‘zbekiston OTMlari uchun RDC monitoringini joriy etish va daromad manbalarini kengaytirish bo‘yicha tavsiyalar ishlab chiqilgan
daromad diversifikatsiyasi koeffitsiyenti (RDC)
samaradorlikka asoslangan moliyalashtirish
MINTAQA IQTISODIY TARMOQLARINING ZAMONAVIY RIVOJLANISH ISTIQBOLLARI
Ushbu maqolada mintaqa tarmoqlarini innovatsion rivojlantirishning nazariy va amaliy jihatlari tahlil qilingan. Tadqiqot davomida hududiy iqtisodiyotda innovatsion texnologiyalarni joriy etish, ishlab chiqarish samaradorligini oshirish hamda raqobatbardoshlikni kuchaytirish masalalari o‘rganildi. Maqolada mintaqa tarmoqlarining rivojlanishiga ta’sir etuvchi omillar, zamonaviy innovatsion yondashuvlar va xorijiy tajribalar asosida istiqbolli yo‘nalishlar yoritilgan. Tadqiqot natijasida hududlarda innovatsion faoliyatni qo‘llab-quvvatlash, investitsion muhitni yaxshilash va raqamli texnologiyalarni keng joriy etish bo‘yicha taklif va tavsiyalar ishlab chiqilgan. Mazkur maqola mintaqaviy iqtisodiyotni modernizatsiya qilish va barqaror rivojlantirishga xizmat qiladi
VILOYATDA IQTISODIY FAOLIYAT TURLARI BO‘YICHA SANOAT MAHSULOTLARI ISHLAB CHIQARISH
Mazkur maqolada Qashqadaryo viloyatida iqtisodiy faoliyat turlari boʻyicha sanoat mahsulotlari ishlab chiqarish masalalari yoritilgan. Viloyatda doimiy ravishda iqtisodiy faoliyat turlari bo‘yicha sanoat mahsulotlari ishlab chiqarish bo‘yicha yarmarka o‘tkazib borilmoqda. Hududlar kesimida sanoat mahsulotlarini ishlab chiqarish, 2025-yil yanvar-dekabr oylarida qayta ishlash sanoatining texnologik tarkibi sanoat ishlab chiqarish, 2025-yil yanvar-dekabr oylarida qayta ishlash sanotining texnologik tarkibi, 2025-yilning yanvar-dekabr oylarida kichik biznes subyektlari tomonidan ishlab chiqarilgan sanoat mahsulotlari hajmi va jami sanoat mahsulotlari ishlab chiqarish hajmidagi ulushi tahlil qilingan
biznes subyektlari tomonidan ishlab chiqarilgan sanoat mahsulotlari hajmi
MINTAQADA AHOLI TURMUSH DARAJASI VA IQTISODIY O‘SISH O‘RTASIDAGI CHIZIQLI BO‘LMAGAN BOG‘LIQLIKLARNI ANFIS MODELI ORQALI BAHOLASH
Ushbu maqolada 2010–2024 yillarda Qashqadaryo viloyatida aholi turmush darajasi va iqtisodiy o‘sish o‘rtasidagi chiziqli bo‘lmagan bog‘liqliklar ANFIS (Adaptive Neuro-Fuzzy Inference System) modeli asosida baholangan. Daromad, infratuzilma va raqamli infratuzilma ko‘rsatkichlari asosiy omil sifatida tanlab olingan. ANFIS modeli R² = 0.977 aniqlik bilan iqtisodiy o‘sishning murakkab tabiatini ifodalagan. Grafik tahlillar daromad va raqamli infratuzilma o‘rtasida sinergik bog‘liqlik mavjudligini ko‘rsatdi. Natijalar hududiy siyosatni optimallashtirishda amaliy ahamiyatga ega
ELEKTRON TIJORAT TIZIMINI INTERVALLI MA’LUMOTLAR ASOSIDA IQTISODIY-MATEMATIK MODELLASHTIRISH MEXANIZMLARI
Mazkur maqolada elektron tijorat tizimini intervalli ma’lumotlar asosida iqtisodiy-matematik modellashtirishning nazariy va amaliy jihatlari tadqiq etilgan. Tadqiqotda elektron tijorat ko‘rsatkichlarini baholashda intervalli ma’lumotlardan foydalanishning afzalliklari, noaniqlik sharoitida iqtisodiy jarayonlarni modellashtirish imkoniyatlari hamda raqamli iqtisodiyotda elektron tijorat samaradorligini prognozlash mexanizmlari tahlil qilingan. Shuningdek, elektron tijoratni rivojlantirish bo‘yicha O‘zbekiston Respublikasida qabul qilingan farmon va qarorlarning iqtisodiy ahamiyati yoritilgan. Tadqiqot natijalariga ko‘ra, intervalli modellashtirish usullari elektron tijorat tizimida risklarni kamaytirish, prognozlarning aniqligini oshirish va boshqaruv qarorlarini optimallashtirishga xizmat qilishi asoslab berilgan
QASHQADARYO VILOYATI AGROQAYTA ISHLASH KORXONALARIDA LOGISTIKA VA TA’MINOT ZANJIRINING OPTIMAL-TIZIMLI MODELINI YARATISH
Mazkur maqolada Qashqadaryo viloyati agroqayta ishlash korxonalarida logistika va ta’minot zanjiri samaradorligini oshirishning optimal-tizimli modeli ishlab chiqilgan. Tadqiqotda xomashyo yetkazib berish, saqlash, qayta ishlash va tayyor mahsulotni taqsimlash jarayonlarining integratsiyalashgan boshqaruv mexanizmlari tahlil qilindi. Chiziqli dasturlash, transport modeli va tizimli tahlil metodlari asosida logistika xarajatlarini minimallashtirish hamda ishlab chiqarish samaradorligini oshirish bo‘yicha ilmiy-amaliy takliflar ishlab chiqildi. Tadqiqot natijalariga ko‘ra, optimal logistika modeli korxonalarda transport xarajatlarini kamaytirish, mahsulot yetkazib berish tezligini oshirish va resurslardan samarali foydalanishga xizmat qilishi asoslandi
XIZMAT KO‘RSATISH KORXONALARIDA MARKETING TIZIMINING TASHKILIY TUZILMALARI VA MARKETING XIZMATI SAMARADORLIGINI OSHIRISHNING USLUBIY ASOSLARI
Ushbu maqolada xizmat ko‘rsatish korxonalarida marketing xizmatining funksional tashkiliy tuzilmasi, marketing xizmatining funksional tashkiliy tuzilmasining afzallik va kamchiliklari hamda xizmat ko‘rsatish korxonalarida marketing xizmatining tovar ishlab chiqarish yondashuviga asoslangan tashkiliy tuzilmasi kabi strategik ahamiyatga ega bo‘lgan boshqaruv munosabatlari tahlil qilingan
O‘ZINI O‘ZI BAND QILGAN SHAXSLAR DAROMADLARINI SOLIQQA TORTISH ORQALI BUDJET DAROMADLARINI SHAKLLANTIRISH MEXANIZMINI TAKOMILLASHTIRISH
Ushbu maqolada o‘zini o‘zi band qilgan shaxslar faoliyatidan olinadigan daromadlarni soliqqa tortishning budjet daromadlarini shakllantirishdagi ahamiyati ilmiy jihatdan yoritilgan. Xususan, o‘zini o‘zi band qilgan shaxslar tomonidan tovarlar va xizmatlarni realizatsiya qilish jarayonida xaridorlarga hisobvaraq-faktura rasmiylashtirish majburiyatini joriy etish orqali daromadlar hisobini shaffoflashtirish, yashirin aylanmalarni qisqartirish hamda soliq bazasini kengaytirish masalalari asoslangan. Maqolada ushbu mexanizm soliq ma’murchiligi samaradorligini oshirish, budjet tushumlari barqarorligini ta’minlash va norasmiy iqtisodiyot ulushini kamaytirishga xizmat qilishi ko‘rsatib berilgan. Shuningdek, o‘zini o‘zi band qilgan shaxslar faoliyatida raqamli hisob yuritish va elektron hujjatlashtirish amaliyotini kengaytirish bo‘yicha ilmiy-amaliy takliflar ishlab chiqilgan
INVESTITSIYA LOYIHALARINI MOLIYALASHTIRISH VA KREDITLASHNING JAHON TAJRIBALARI
Ushbu maqolada investitsiya loyihalarini moliyalashtirish va kreditlashning jahon tajribasi hamda uning nazariy-amaliy jihatlari tahlil qilingan. Tadqiqotda rivojlangan davlatlarda investitsiya loyihalarini moliyaviy qo‘llab-quvvatlashning asosiy mexanizmlari, jumladan, bank kreditlari, loyiha moliyalashtirishi (project financing), davlat-xususiy sheriklik va xalqaro moliya institutlari ishtirokining o‘ziga xos xususiyatlari yoritilgan. Shuningdek, investitsiya jarayonlarida moliyaviy resurslardan samarali foydalanish, risklarni diversifikatsiya qilish va investitsiya muhitini yaxshilashning ustuvor yo‘nalishlari ilmiy jihatdan asoslangan. Maqolada AQSh, Germaniya, Yaponiya va Janubiy Koreya tajribasi asosida investitsiya samaradorligini oshirish, moliyaviy risklarni kamaytirish hamda Uzbekistanda investitsiya loyihalarini moliyalashtirish tizimini takomillashtirish bo‘yicha ilmiy-amaliy taklif va tavsiyalar ishlab chiqilgan
RAQAMLI IQTISODIYOTNING UMUMIQTISODIY TARAQQIYOTDAGI ROLI VA AHAMIYATI
Ushbu maqola raqamli iqtisodiyotning zamonaviy umumiqtisodiy taraqqiyotdagi rolini nazariy va empirik jihatdan tahlil qiladi. Maqolada raqamli texnologiyalar, platformalar, elektron savdo va moliyaviy texnologiyalarning iqtisodiy o‘sish, investitsiya jarayonlari, bandlik va barqaror rivojlanishga ta’siri ko‘rib chiqilgan. Tadqiqot natijalari raqamli iqtisodiyotning iqtisodiy samaradorlik, innovatsiya va inson kapitalini rivojlantirishdagi strategik ahamiyatini tasdiqlaydi hamda raqamli infratuzilma va institutsional mexanizmlarni rivojlantirish bo‘yicha amaliy tavsiyalarni taqdim etadi
SPORT TURIZMINING АHОLI BАNDLIGIGА MULTIPLIKАTIV TА’SIRINING TАHLILI
Sport turizm sоhаsining milliy turizm iqtisоdiyоtigа bеvоsitа tа’siri uning turli dаrаjаdаgi budjеtlаrning dаrоmаdlаr qismigа sоliqlаr оrqаli qо‘shаyоtgаn hissаsi, shuningdеk, yаlpi ichki mаhsulоtda turizm xizmatailrining shаkllаnishi bilаn ifоdаlаnsа, uning ijtimоiy sоhаgа bеvоsitа tа’siri sоhаdаgi aholi daromadlari, mеhnаt rеsurslаrining hоlаti, bаndlik dаrаjаsi vа yаngi ish о‘rinlаrining sоni bilаn bеlgilаnаdi.Maqolada sport turizmining аhоli bаndligigа multiplikаtiv tа’sirining tаhlili keltirilgan